Δελτίο Τύπου

**Το Εργαστήρι Ζωής ξεκινά τον Οκτώβριο με νέα τμήματα!**

Μετά από τρεις πολύ επιτυχημένες χρονιές το «**Εργαστήρι Ζωής**» του Κέντρου Πρόληψης των Εξαρτήσεων και Προαγωγής της Ψυχοκοινωνικής Υγείας Ν. Λάρισας ξεκινά τη Δευτέρα 1 Οκτωβρίου 2018.

Τα εργαστήρια θα πραγματοποιούνται και φέτος στο πανέμορφο νεοκλασικό κτίριο της Λάρισας στην οδό Μανωλάκη 11 και η **συμμετοχή όλων των παιδιών, των εφήβων και των ενηλίκων είναι δωρεάν**. Οι εγγραφές στα τμήματα του Εργαστηρίου Ζωής έχουν ήδη ξεκινήσει και γίνονται καθημερινά (Δευτέρα έως Παρασκευή) από τις 9:00 το πρωί μέχρι τις 2:00 το μεσημέρι, στα γραφεία του Κέντρου Πρόληψης Λάρισας (Μανωλάκη 11, 2ος όροφος).

Στο εβδομαδιαίο πρόγραμμα του Εργαστηρίου Ζωής μπορείτε να επιλέξετε τμήματα σε διάφορες ώρες και ημέρες της εβδομάδας από 5 διαφορετικά θεματικά εργαστήρια για παιδιά και νέους και 4 θεματικά εργαστήρια για ενήλικες.

Τα Θεματικά Εργαστήρια είναι τα εξής:

Για παιδιά από 6 έως 12 ετών

* Θεατρική παιδεία
* Χορός
* Εικαστικά
* Παραμύθι

Για νέους από 12 έως 18 ετών:

* Χορός
* Θεατρική παιδεία
* Φωτογραφία
* Δημιουργική Γραφή

Για ενήλικες:

* Δημιουργική Γραφή
* Πολιτισμός και Ιστορία
* Εθελοντισμός
* Φωτογραφία

Όλα τα εργαστήρια αξιοποιούν τα οφέλη της δημιουργικής και καλλιτεχνικής έκφρασης αναδεικνύοντας θεματικές που σχετίζονται άμεσα με την πρωτογενή πρόληψη (επικοινωνία, αυτοεκτίμηση, έκφραση και διαχείριση συναισθημάτων, εξαρτήσεις, διαφορετικότητα, διαχείριση συγκρούσεων, σχολικός εκφοβισμός και επιθετικότητα, εφηβεία κ.α).

Αξίζει να αναφερθεί ότι το Εργαστήρι Ζωής έχει ανακηρυχτεί ως καλή πρακτική πρωτογενούς πρόληψης σε εθνικό επίπεδο, ενώ είναι υποψήφιο για το ευρωπαϊκό βραβείο πρόληψης POMPIDOU 2018 της Ευρωπαϊκής Επιτροπής.

Για περισσότερες πληροφορίες και εγγραφές μπορείτε να απευθύνεστε στο τηλέφωνο του Κέντρου Πρόληψης των Εξαρτήσεων και Προαγωγής της Ψυχοκοινωνικής Υγείας Ν. Λάρισας: 2410 555935.